De quin tema parla el text?
Dario Frigo (Saronno, 18 de setembre de 1973) va ser un ciclista itàlia, que fou professional entre el 1996 i el 2005. Bon rodador, es defensava bé en curses d'una setmana. Destaquen dues edicions del Tour de Romandia i una París-Niça. A les Grans Voltes aconseguí dues victòries d'etapa, una al Tour de França i una altra al Giro d'Itàlia, cursa en la qual també vestí la maglia rosa diverses etapes.
La seva carrera va estar marcada pels casos de dopatge. El 2001 fou acusat d'estar en possessió de substàncies dopants durant la disputa del Giro d'Itàlia. En aquells moments Frigo era segon de la classificació general, a sols 15 segons de Gilberto Simoni. El seu equip, el Fassa Bortolo el va expulsar seguint el reglament intern. Frigo es declarà culpable i fou desqualificat. Els posteriors anàlisis van demostrar que cap de les substàncies que tenia en el seu poder era dopant, però que probablement sí que les havia pres.
El 2005, en finalitzar la 10a etapa del Tour de França, amb final a Courchevel, fou arrestat per la gendarmeria francesa després de trobar substàncies dopants al cotxe de la seva dona a Albertville.
El text tracta sobre esport.